แผ่นเมทัลชีทมีความแตกต่างจากแผ่นอลูมิเนียมคอมโพสิต ทั้งในเเง่ของวัสดุที่ใช้ เเละจุดประสงค์ในการใช้งาน แผ่นเมทัลชีท คือ แผ่นโลหะที่ผ่านการเคลือบอลูซิงค์ (Aluzinc) และเคลือบสีต่างๆ มีทั้งที่เป็นแผ่นเรียบและแผ่นกรีดลอน โครงสร้างของเมทัลชีท มีวัสดุหลักทำจากเหล็กคอยล์ เคลือบด้วยโลหะผสมอลูมิเนียม 55% กับสังกะสี 45% เมทัลชีทมีคุณสมบัติเด่น คือ ทนความร้อนแต่ไม่กันความร้อน น้ำหนักเบา ไม่เป็นสนิม รอยต่อน้อย สามารถดัดโค้งตามรูปทรงหลังคาได้ จึงเป็นที่นิยมใช้ในการมุงหลังคาบ้าน หลังคาที่จอดรถ ทำเป็นกันสาด ส่วนแผ่นอลูมิเนียมคอมโพสิต โครงสร้างมีแกนกลางเป็นพลาสติกประเภทโพลีเอทิลีน ประกบด้วยอลูมิเนียมความหนา 0.21 – 0.50 มม. แผ่นคอมโพสิตมีคุณสมบัติเด่น คือ นำ้หนักเบา ไม่เป็นสนิม ไม่ก่อให้เกิดเชื้อรา ทนทานต่อสภาพอากาศเเละเเสง UV สามารถดัดโค้งขึ้นรูปได้ง่าย นิยมใช้ในงานตกแต่งผนังอาคารทั้งภายนอกและภายใน (wall cladding) เช่น อาคารสำนักงาน โกดัง คลังสินค้า หรือโรงงาน ๆ